

**ประกาศองค์การบริหารส่วนตำบลบ้านเพิ่ม**

**เรื่อง ประกาศใช้แผนยุทธศาสตร์การพัฒนา ( พ.ศ.2559 –2563 )**

 **\*\*\*\*\*\***

 ด้วยองค์การบริหารส่วนตำบลบ้านเพิ่ม ได้จัดทำแผนยุทธศาสตร์การพัฒนา **( พ.ศ.2559 –2563 )**

เพื่อใช้เป็นแนวทางการจัดทำแผนพัฒนาสามปีขององค์การบริหารส่วนตำบลบ้านเพิ่ม โดยกำหนดยุทธศาสตร์การพัฒนาไว้ 7 ยุทธศาสตร์ ประกอบด้วย

ยุทธศาสตร์ที่ 1. การพัฒนาระบบสาธารณูปโภค สาธารณูปการโครงสร้างพื้นฐาน และเทคโนโลยีสารสนเทศ

 ยุทธศาสตร์ที่ 2. การพัฒนาคน สังคม คุณภาพชีวิตเศรษฐกิจพอเพียงและเสริมสร้างความเข้มแข็งของชุมชนให้กับชุมชน

 ยุทธศาสตร์ที่ 3. การพัฒนาการเมือง การบริหารจัดการที่ดี และการให้บริการสาธารณะแก่ประชาชน

 ยุทธศาสตร์ที่ 4. การพัฒนาด้านส่งเสริมการท่องเที่ยว และการกีฬา

 ยุทธศาสตร์ที่ 5. การพัฒนาการศึกษา ศาสนา ขนบธรรมเนียมประเพณีท้องถิ่น และภูมิปัญญาของท้องถิ่น

 ยุทธศาสตร์ 6. การป้องกันบรรเทาสาธารณะภัยและการจัดการอนุรักษ์ทรัพยากรธรรมชาติ

 และสิ่งแวดล้อม

 ยุทธศาสตร์ที่ 7 การพัฒนานาเศรษฐกิจ อาชีพและรายได้

 บัดนี้ คณะกรรมการพัฒนาองค์การบริหารส่วนตำบลบ้านเพิ่ม ได้มีมติเห็นชอบแผนยุทธศาสตร์การพัฒนา ( พ.ศ. 2559 – 2563 ) และสภาองค์การบริหารส่วนตำบลบ้านเพิ่ม ได้พิจารณาให้ความเห็นชอบ ในการประชุมสมัยสามัญ สมัยที่ 2 ครั้งที่ 1 เมื่อวันที่ 9 มิถุนายน พ.ศ. 2558 และผู้บริหารท้องถิ่นได้พิจารณาอนุมัติแผนยุทธศาสตร์การพัฒนา ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ข้อ16(3) และ ข้อ (4)

 ดังนั้น เพื่อให้การพัฒนาองค์การบริหารส่วนตำบลบ้านเพิ่ม เป็นไปตามแผนยุทธศาสตร์การพัฒนา ที่ได้กำหนดไว้อย่างมีประสิทธิภาพ บรรลุวัตถุประสงค์ เป้าหมายที่ตั้งไว้ จึงประกาศใช้แผนยุทธศาสตร์การพัฒนา ( พ.ศ. 2559 – 2563 ) ขององค์การบริหารส่วนตำบลบ้านเพิ่ม ต่อไป

 จึงประกาศมาให้ทราบโดยทั่วกัน

 ประกาศ ณ วันที่ 11 มิถุนายน พ.ศ. 2558

( นายสงวน วงกองแก้ว )

นายกองค์การบริหารส่วนตำบลบ้านเพิ่ม